Publication: Magyar Közlöny
Issue: MK-2003-56 (Year: 2003, Number: 56)
Era: 1990-2004
Section: Bizottság — a többször módosított — 1994. évi XXIII. törvény (a továbbiakban: Etv.) alapján Morvay Péter ellenõrzése
Paragraph Index: 2

Bizottság — a többször módosított — 1994. évi XXIII. törvény (a továbbiakban: Etv.) alapján Morvay Péter ellenõrzése tárgyában indított eljárásában meghozta a következõ határozatot: A Bizottság megállapítja, hogy Morvay Péter „Hartmann László” fedõnévvel 1985. október 24. napjától 1987. szeptember 16. napjáig titkos megbízottja volt a Belügyminisztérium III/III-as osztályának. Szerepelt a Belügyminisztérium 0177-194-1. sz. 6-os hálózati nyilvántartó kartonján és a fent megjelölt idõszakban folyamatosan, kb. 15—20 alkalommal írásbeli jelentést adott a Belügyminisztérium III/III-as osztályának. 1986-ban, pontosan meg nem határozható idõpontban egy alkalommal 2000 Ft jutalomban részesült a BM III/III-as ügyosztályától hálózati tevékenységéért. A Bizottság felszólítja Morvay Pétert, hogy a jelen határozat kézhezvételétõl számított 30 napon belül mondjon le a HETEK Országos Közéleti Hetilap külpolitikai rovatvezetõi feladatkörérõl, és a lemondás tényét hitelt érdemlõen igazolja a Bizottság felé. Ellenkezõ esetben a Bizottság jelen határozatát a személyi részében és a Magyar Távirati Iroda útján nyilvánosságra hozza. Az ellenõrzött személy a határozattal szemben, annak kézhezvételétõl számított 15 napon belül írásban, három példányban a Fõvárosi Bizottsághoz címzett, de a Bizottsághoz benyújtandó keresettel élhet. A kereset benyújtása a döntés nyilvánosságra hozatalára halasztó hatályú. Indokolás A Bizottság az ellenõrzési eljárás eredményeképpen a bizonyítékok egyenként és összességükben történõ értékelésével az alábbi tényállást állapította meg: Morvay Pétert 1985. október hó 24-én a Belügyminisztérium III/III-as osztályának hivatásos tisztje titkos megbízottként beszervezte hálózati feladatok ellátására. Az ellenõrzött személy „Hartmann László” fedõnéven dolgozott a belsõ elhárítás hálózatában. Beszervezésének és hálózati feladatai ellátásának idején a Marx Károly Közgazdaság-tudományi Egyetem hallgatója volt. Foglalkoztatásának vonala a belsõ elhárítás ifjúságvédelmi ága. Morvay Péter a 234/2708. naplószám, 4-71721. sz. dossziészám és B-139701. irattári szám alatt szerepelt a BM III/III-as Csoportfõnökség nyilvántartásában. Az ellenõrzött személy a Belügyminisztérium III/III-2/a. alosztályának adott jelentéseket 1985 novemberétõl 1987 márciusáig a környezetében megforduló személyekrõl, különösen évfolyamtársairól, a Rajk László Szakkollégium rendezvényeit látogató személyekrõl, valamint a március 15-i, október 6-i és október 23-i napok rendezvényeinek látogatóiról. Jelentéseit mindig írásban készítette el, azokat saját kezûleg írta, és fedõnevén írta alá. Jelentéseit mindig személyesen adta át tartótisztjének, aki mindvégig ugyanaz a személy volt. 1986-ban egy alkalommal 2000 Ft pénzjutalomban részesült, aminek átvételi bizonylatát aláírta. Morvay Péter 1987 márciusában lelkiismereti konfliktustól indíttatva kezdeményezte kapcsolatának megszakítását a III/III-as ügyosztállyal, amely elhatározása mellett végig következetesen kitartott, aminek eredményeképpen tényleges kapcsolata és érdemi tevékenysége ebben az idõpontban meg is szûnt. A kapcsolatmegszakítás hivatalos adminisztrációja csak 1987. szeptember 16-án történt meg. Az ellenõrzött személy a belsõ elhárítással való kapcsolatát önként feltárta az „Új Exodus” c. folyóirat 1990. évi

Source: https://magyarkozlony.hu/hivatalos-lapok/82323d16265c6bd19af3a9047d81cbc585052f67/dokumentumok/7cce2893cabe5d9f1766df0aa57cb37b1457ddee/letoltes